**PRORAČUNSKI KORISNIK: INSTITUT ZA FIZIKU**

**RAZDJEL: 080 MINISTARSTVO ZNANOSTI I OBRAZOVANJA**

**RKP:2975**

**MATIČNI BROJ: 03270424**

**OIB: 77627408491**

**ŠIFRA DJELATNOSTI: 7219**

**IBAN: HR2623600001101445766**

**BILJEŠKE**

**IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS) ZA RAZDOBLJE I-XII 2022. GODINE**

PRIHODI I RASHODI POSLOVANJA

U razdoblju siječanj-prosinac 2022. godine, **INSTITUT ZA FIZIKU** ostvario je **prihode poslovanja** u iznosu od 75.814,051,13 kn po vrstama:

* Pomoći od međunarodnih organizacija te institucija i tijela EU u iznosu od 45.021.971,12 kn**.**
* Tekuće pomoći od međunarodnih organizacija u iznosu od 420.425,10 kn – sredstva se odnose na projekt NATO.
* Tekuće pomoći od institucija i tijela EU u iznosu od 6.463127,99 kn. Sredstva se odnose na projekt Obnova od potresa u iznosu od 6.177.481,44 kn koja su doznačena iz Državnog Proračuna, sredstva za projekt Laserlab u iznosu od 57.435,23 kn, sredstva za projekt Laserlab - Europe Horizon u iznosu od 170.351,45 kn, sredstva za projekt M4F-Ciemat u iznosu od 57.859,87 kn.
* Kapitalne pomoći od institucija i tijela EU U iznosu od 38.138.418,03 kn. Sredstva se odnose na projekt CALT u iznosu od 32.988.428,50 kn te projekt Kacif u iznosu od 5.149.989,53 kn i to iz izvora 563 iz Državnog Proračuna.
* Prijenosi između proračunskih korisnika istog proračuna u iznosu od 6.163.642,11 kn .
* Tekući prijenosi između proračunskih korisnika istog proračuna odnose se na sredstva za HRZZ projekte u iznosu od 4.433.132,34 kn, sredstva za projekt Zvijezda je rođena u iznosu od 18.554,00 kn, sredstva za članarine C-Metac i Laserlab u iznosu od 18.858,00 kn, za projekt HR-SAD u iznosu od 80.000,00 kn te projekt Šestar –UHV Sistem u iznosu od 70.161,00 kn.
* Tekući prijenosi između proračunskih korisnika istog proračuna temeljem prijenos EU sredstava u iznosu od 1.543.209,77 kn. Sredstva se odnose na HRZZ projekte u iznosu od 515.288,64 kn, sredstva za CEMS projekt dobivena od Instituta Ruđer Bošković u iznosu od 831.469,23 kn. Institut Ruđer Bošković je nositelj ovog projekta a Institut za fiziku partner. Sredstva za projekt Eurofusion u iznosu od 131.122,66 kn od Instituta Ruđer Bošković te sredstva za projekt AVACS dobivena od Sveučilišta u Slavonskom Brodu u iznosu 65.302,24 kn.
* Prihodi od imovine u iznosu od 111.510,06 kn. Najveći dio prihoda odnosi se na dividende iznosu od 110.790,90 kn.
* Ostali nespomenuti prihodi iznose 8.596,25 kn. Iznos se odnosi na refundaciju od partnera Vodoopskrba i odvodnja zbog utvrđenog preplaćenog iznosa iz prethodnih godina. Veliko odstupanje u odnosu na prijašnju godinu 2021. je taj što su se u 2021. sva sredstva za projekte HRZZ-a knjižila na ovom kontu.
* Prihodi od prodaje proizvoda i robe te pruženih usluga iznose 131.029,97 kn.
* Prihodi iz nadležnog proračuna iznose 24.299.847,17 kn- i to za projekt Kacif 908.821,68 kn , za projekt Calt 5.821,487,39 kn iz izvora 12 iz Državnog proračuna, za programsko financiranje u iznosu od 2.237.147,24 kn, naknada za nezapošljavanje invalida u iznosu od 33.750,00 kn , te za plaće i ostale naknade za zaposlenike.

**Rashodi poslovanja** u obračunskom razdoblju iznose 25.062.157,75 kn a odnose se na:

* rashodi za zaposlene 17.435.091,25 kn – povećani u odnosu na prethodnu godinu zbog povećanja osnovice za obračun plaća.
* materijalni rashodi 7.415,188,27 kn – naknade za službena putovanja u iznosu od 6.47.996,75 kn povećani u odnosu na prethodnu godinu zbog popuštanja COVID mjera ; povećanja cijene energenata 832.927,78 kn; materijal i dijelovi za tekuće i investicijsko održavanje 2.444.628,24 kn također zbog povećanja cijena te povećanog rada na svim projektima; usluge tekućeg i investicijskog održavanja povećani su zbog povećanja cijena ali i pojačanog rada na svim projektima ali i zbog velikih projekata koji su u svojim završnim fazama.
* Ostali nespomenuti rashodi poslovanja iznose 173.105,37 kn. Od toga premije osiguranja u iznosu od 23.112,92 kn , od toga iznos od 21.250,00 kn odnosi se na osiguranje imovine ( zgrade ), reprezentacija iznosi 37.331,53 kn, troškovi sudskih postupaka 625,00 kn a odnosi se na parnični trošak za utuženu plaću.
* financijski rashodi 93.689,10 kn –od toga 70.609,59 kn odnosi se na bankarske usluge. Povećani su zbog pojačanog rada na projektima te nabave materijala i opreme.
* Naknade građanima i kućanstvima u novcu iznose 118.189,16 kn a odnose se na plaćene školarine doktorandima.

PRIHODI I RASHODI OD NEFINANCIJSKE IMOVINE

**Rashodi** za nabavu nefinancijske imovine u obračunskom razdoblju iznose 46.732.290,88 kn –nabavljana je oprema potrebna za rad i provođenje projekata. Dodatna ulaganja na građevinskim objektima iznosi 9.270.009,16 kn. Projekti Obnova od potresa i Kacif su u svojoj završnoj fazi, a projekt Calt još uvijek traje.

Ukupan manjak prihoda i primitaka na kraju obračunskog razdoblja i raspoloživ u sljedećem razdoblju iznosi 2.327.721,15 kn.

Stanje novčanih sredstava na 31.12.2022. iznosi 6.947.160,67 kn.

**BILANCA (Obrazac: BIL) na dan 31.12.2022.**

Financijska imovina 9.058.477.70 kn

Poslovni objekti 79.208.269,16 kn – rekonstruirana je poslovna zgrada i to građevinski radovi za projekt Kacif te projekt Obnova od potresa – dovođenje Instituta u stanje prije potresa gdje je Institut otklonio oštećenja od potresa.

Instrumenti, uređaji i strojevi 83.219.908,11 kn – nabavljani su laseri za potrebe Calt projekta

Uređaji ,strojevi i oprema za ostale namjere 20.875.303,74 kn- nabavljena je nova znanstvena oprema te Ukapljivač helija te sustav za hlađenje u sklopu Kacif projekta, te dodatna oprema za laboratorije u sklopu Calt projekta.

Ostala potraživanja 238.926,50 kn – i to potraživanja za predujmove u iznosu od 100.770,60 kn te potraživanja za bolovanja na teret HZZO-a u iznosu od 138.155,90 kn.

Kontinuirani rashodi budućih razdoblja iznose 1.508.920,53 kn a odnosi se na plaću za 12/22 koja dospijeva u siječnju 2023.

Izvanbilančni zapisi 182.292,55 kn. Odnose se na tužbe za isplatu razlika plaća.

**IZVJEŠTAJ O RASHODIMA PREMA FUNKCIJSKOJ KLASIFIKACIJI 2022.**

Ukupni rashodi ostvareni u izvještajnom razdoblju iznose 71.794.448,66 kn, i to rashodi poslovanja u iznosu od 25.062.157,75 kn te rashodi za nabavu nefinancijske imovine u iznosu od 46.732.290,88 kn.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U izvještajnom razdoblju nije bilo promjena.

**IZVJEŠTAJ O OBVEZAMA**

Početno stanje obveza iznosi 11.228.284,27 kn te se razlikuje od stanja na 31.12.2021. jer je naknadno uočena greška prilikom prenošenja početnih stanja iz 2021. u 2022. godinu. Razlika iznosi 2.197,73 kn u odnosu na 31.12.2021.

Stanje nedospjelih obveza na 31.12.2022. iznosi 10.973.796,13 kn.

Obveze za rashode poslovanja iznose 4.616.217,45 kn i to:

* obveze za zaposlene u iznosu od 1.437.942,20 kn,
* obveze za materijalne rashode u iznosu od 365.494,46 kn,
* obveze za financijske rashode 712,94 kn,
* obveze za naknade građanima 8.000,00 kn,
* obveze za PDV 12/22 1.044.846,67 kn,
* obveze za jamčevine 1.756.782,55 kn,
* obveze za naplaćene tuđe prihode 2.438,63 kn.

Obveze za nabavu nefinancijske imovine iznose 6.218.127,14 kn.

Zagreb, 30.01.2023.

Odsjek za financije Ravnatelj Instituta

Nikolina Žilić Martinović,Voditeljica odsjeka za financije dr.sc. Osor Slaven Barišić

: